open-index/open-wikipedia-markdown huggingface dataset:
7 วัน แล้วคิดถึงกันตลอดไป

***7 วัน แล้วคิดถึงกันตลอดไป*** () เป็นภาพยนตร์อังกฤษ แนวดรามา กำกับโดย ไซมอน เคอร์ติส และเขียนบทโดยเอเดรียน ฮอดจส์ นำแสดงโดย มิเชลล์ วิลเลียมส์, เคนเนธ บรานาห์, เอดดี เรดเมย์น, โดมินิก คูเปอร์, จูเลีย ออสมอนด์, เอมมา วัตสัน และจูดี เดนช์ ภาพยนตร์สร้างจากหนังสือ 2 เล่มของโคลิน คลาร์ก ที่เป็นเรื่องราวเกี่ยวกับการทำภาพยนตร์ในปี ค.ศ. 1957 *[[The Prince and the Showgirl]]* ที่นำแสดงโดย มาริลิน มอนโร (แสดงโดยวิลเลียมส์) และลอเรนซ์ โอลิเวียร์ (แสดงโดยแบรนา) ภาพยนตร์มีเนื้อหาอยู่ในอาทิตย์ในการทำงานของคลาร์ก (แสดงโดยเรดเมย์น) ที่ดูและมอนโร ในลอนดอน หลังจากที่สามีของเธอ อาเทอร์ มิลเลอร์ (แสดงโดยโดเกรย์ สกอตต์) ออกจากประเทศไปแล้ว

สถานที่หลักในการถ่ายทำคือที่ไพน์วูดสตูดิโอส์ เริ่มถ่ายทำเมื่อ 4 ตุลาคม ค.ศ. 2010 และถ่ายทำที่ปราสาทซอลต์วูด และไวต์วอลทัมแอร์ฟีลด์ รอบ ๆ กรุงลอนดอน เคอร์ติสได้ใช้สตูดิโอเดียวกันกับที่มอนโรเคยถ่ายทำเรื่อง *The Prince and the Showgirl* ในปี ค.ศ. 1956 ภาพยนตร์เรื่องนี้ฉายรอบปฐมทัศน์โลกที่เทศกาลภาพยนตร์นิวยอร์กเมื่อวันที่ 9 ตุลาคม ค.ศ. 2011 และฉายที่เทศกาลภาพยนตร์มิลแวลเลย์ใน 2 วันต่อมา ภาพยนตร์ออกฉายเมื่อวันที่ 23 พฤศจิกายน ค.ศ. 2011 ในสหรัฐอเมริกาและ 25 พฤศจิกายน ในสหราชอาณาจักร สำหรับบทมอนโร ทำให้วิลเลียมส์ได้รับรางวัลลูกโลกทองคำ สาขานักแสดงนำหญิงประเภทภาพยนตร์ดนตรีหรือตลก 

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อังกฤษ
หมวดหมู่:ภาพยนตร์ชีวประวัติ
เฮนรี หลิว

เฮนรี่ เลา (; (; ; เกิด 11 ตุลาคม พ.ศ. 2532) หรือเป็นที่รู้จักในชื่อ **เฮนรี่** เป็นนักร้อง นักแต่งเพลง นักดนตรี โปรดิวเซอร์เพลง และนักแสดงชาวแคนาดาที่มีผลงานในเกาหลีใต้และจีน เป็นที่รู้จักในฐานะสมาชิกวงซูเปอร์จูเนียร์ เอ็ม และในฐานะศิลปินเดี่ยว

## ชีวิตส่วนตัว

เฮนรี่เกิดวันที่ 11 ตุลาคม 2532 ที่ โตรอนโต ประเทศแคนาดา พ่อของเขาเป็นชาวฮ่องกงและแม่ของเขาเป็นชาวไต้หวัน มีพี่ชายและน้องสาว พี่ชาย คลินตัน เลา เป็น CEO ของค่ายเพลง Monster Entertainment Group ค่ายเพลงของเขาเอง และน้องสาว วิทนีย์ เลา อดีต Miss Toronto 

เฮนรี่เริ่มเรียนเปียโนจากแม่ในวัย 5 ขวบและเริ่มเรียนไวโอลินเมื่ออายุได้ 7 ขวบ และเขายังได้เรียนวิธีเต้น Popping Dance จากโรงเรียนมัธยมปลาย นอกจากนั้น เขายังได้รับเหรียญทองจาก Canadian Royal Conservatory of Music (RCM) ในระดับ 10 ของไวโอลินและเปียโนอีกด้วย

เฮนรี่ออดิชั่นเข้าเอสเอ็มเอนเตอร์เทนเมนต์ในปี 2549 ขณะที่ SM Entertainment จัด Global Audition ที่ประเทศแคนาดา ด้วยการเต้น Popping Dance กับไวโอลินไปพร้อม ๆ กัน ก่อนจะเป็นเพียง 2 ใน 3000 คนเท่านั้นที่ผ่านเข้ารอบมาได้ 

## มินิอัลบั้ม
* Trap (2013)
* Fantastic (2014)
* JOURNEY (2020)

## ผลงานเพลง

### ซูเปอร์จูเนียร์
* 2550 - อัลบั้ม Don't Don

### ซูเปอร์จูเนียร์ เอ็ม
* 2551 - อัลบั้ม Me
* 2553 - อัลบั้ม Too Perfect
* 2555 - อัลบั้ม Break Down
* 2557 - มินิ อัลบั้ม SWING

### ศิลปินเดี่ยว
* 2556 – มินิ อัลบั้ม Trap
* 2557 – มินิ อัลบั้มที่สอง Fantastic
* 2563 – มินิ อัลบั้มที่สาม JOURNEY

## อ้างอิง

## ดูเพิ่ม
* ซูเปอร์จูเนียร์ เอ็ม

หมวดหมู่:ซูเปอร์จูเนียร์
หมวดหมู่:นักร้องแคนาดา
หมวดหมู่:นักร้องเพลงภาษาจีนกลาง
หมวดหมู่:สมาชิกของซูเปอร์จูเนียร์-เอ็ม
อาเทอร์ มิลเลอร์

**อาเทอร์ แอชเชอร์ มิลเลอร์** (: 17 ตุลาคม ค.ศ. 1915 – 10 กุมภาพันธ์ ค.ศ. 2005) เป็นนักเขียนบทละครและบทเรียงความชาวยิว-อเมริกัน เขามีผลงานโดดเด่นในละครเวที เขียนบทละครเช่นเรื่อง  *[[All My Sons]]* (1947), *[[Death of a Salesman]]* (1949), *[[The Crucible]]* (1953) และ *[[A View from the Bridge]]* (1 องก์, 1955; แก้ไข 2 องก์, 1956)

หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลโทนี
หมวดหมู่:นักเขียนชาวอเมริกัน

หมวดหมู่:เสียชีวิตจากภาวะหัวใจล้มเหลว
นิจนีนอฟโกรอด

280px|thumb|ย่านใจกลางเมืองในอดีต

**นิจนีนอฟโกรอด** (; เสียงอ่าน) มักถูกเรียกให้สั้นลงว่า **นิจนี** รู้จักกันในชื่อ **กอร์กี** (; ค.ศ. 1932 – 1990) เป็นเมืองในประเทศรัสเซีย มีประชากร 1,250,615 คน เป็นเมืองที่มีประชากรมากเป็นอันดับ 5 ของประเทศ เป็นเมืองหลวงของแคว้นนิจนีนอฟโกรอด ตั้งอยู่บนฝั่งด้านใต้ของแม่น้ำวอลกา ตรงจุดบรรจบกับแม่น้ำโอคา

เมืองนี้สร้างขึ้นเมื่อ ค.ศ. 1221 โดยเจ้าชายยูรี วเซโซโลโดวิช ผนวกเข้ากับมอสโกเมื่อ ค.ศ. 1392 มีความสำคัญทางยุทธศาสตร์ในสมัยที่รัสเซียชนะบริเวณลุ่มแม่น้ำวอลกาตลอดช่วงกลางของคริสต์ศตวรรษที่ 16 เป็นสถานที่เกิดของนักเขียนชื่อ มักซิม กอร์กี เมืองนี้ได้เปลี่ยนชื่อเมืองเป็น กอร์กี ตามนักเขียนผู้นี้ระหว่าง ค.ศ. 1932-1990

## อ้างอิง

หมวดหมู่:เมืองในประเทศรัสเซีย
น
จักรพรรดินีเซี่ยวจิ้ง พระพันปีหลวง

thumb|250px|right|
thumb|250px|right|
**จักรพรรดินีเซี่ยวจิ้ง พระพันปีหลวง ** (, ค.ศ. 1565 - ค.ศ. 1612) เป็นพระมเหสีในจักรพรรดิว่านลี่ ได้ถวายตัวในปี ค.ศ.1578 มีพระยศเป็น **จิงเฟย์** และมีพระประสูติการพระราชโอรสซึ่งต่อมาคือจักรพรรดิไท่ชาง
## พระราชประวัติ

พระนางประสูติเมื่อปีค.ศ. 1565 เริ่มทำงานเป็นนางกำนัล (宮人) ในพระตำหนักของพระพันปีหลวงเหรินเชิ่ง พระราชมารดาของจักรพรรดิว่านลี่ ในปี ค.ศ. 1578

ในช่วงปลายปี ค.ศ. 1581 จักรพรรดิทรงโปรดพระนาง และมักไปพบพระนางที่พระตำหนักพระพันปีหลวง ไม่นานพระนางก็ทรงครรภ์ 

เมื่อจักรพรรดิว่านลี่ทรงทราบ ก็ทรงมิได้ต้องการพระราชโอรสของพระนางนัก แต่พระราชมารดาของพระองค์ก็ทรงโน้มน้าวพระทัย ให้พระองค์ทรงรับรองเป็นพระราชโอรสผ่านบันทึกการเยี่ยมเยือน และทรงสถาปนาพระนางเป็นพระสนมกงเฟย (恭妃)

ในเดือนสิงหาคม ค.ศ. 1582 พระนางให้การประสูติพระราชโอรส องค์ชายจู ฉางลั่ว ซึ่งเป็นพระราชโอรสองค์โตของจักรพรรดิว่านลี่ 

จนปี ค.ศ. 1584 จักรพรรดิว่านลี่ก็ทรงโปรดพระนางน้อยลง เนื่องจากพระองค์เริ่มทรงโปรดพระสนมอีกคนหนึ่งคือพระสนมเจิ้ง ซึ่งให้การประสูติพระราชโอรสพระนามว่าชื่อ องค์ชายจูฉางซุน และปีค.ศ. 1586 จักรพรรดิก็ทรงโปรดมากขึ้น พระนางจึงต้องดำรงพระชนม์ชีพอย่างโดดเดี่ยวในพระราชวังต้องห้าม และถูกสั่งมิให้ได้พบกับพระราชโอรสเป็นอันขาด  ถึงแม้ว่าพระราชโอรสของพระนางจะเป็นพระราชโอรสองค์โตของจักรพรรดิว่านลี่ แต่ก็มิได้สถาปนาเป็นรัชทายาททันที เนื่องด้วยเพราะ จักรพรรดิว่านลี่ทรงโปรดพระสนมเจิ้งมาก และสนับสนุนองค์ชายจูฉางซุนเป็นรัชทายาท ส่วนรัฐบาล, พระพันปีหลวงฉือเชิ่ง และพระพันปีหลวงเหรินเชิ่ง เป็นฝ่ายสนับสนุนองค์ชายจู ฉางลั่ว จนกระทั่งในปี ค.ศ. 1601 หลังจากการเลือกรัชทายาทมานาน ในที่สุดองค์ชายจูฉางลั่งได้รับการสถาปนาเป็นรัชทายาท 

5 ปีต่อมา (ปีค.ศ. 1606) องค์ชายจูฉางลั่วก็มีพระราชโอรส(ซึ่งต่อมาคือจักรพรรดิเทียนฉี) พระนางจึงได้รับการสถาปนาเป็นพระสนมขั้น **หวงกุ้ยเฟย** ในที่สุด   ซึ่งถือพระอิสริยยศที่เหมาะสมแล้วของพระราชมารดาในองค์รัชทายาท

ปีค.ศ. 1611 พระนางเสด็จสิ้นพระชนม์ลง พระศพถูกฝัง ณ ภูเขาเทียนโช่ว  จนปีค.ศ. 1620 จักรพรรดิว่านลี่สวรรคต ทำให้องค์ชายจูฉางลั่วขึ้นครองราชย์เป็นจักรพรรดิไท่ชาง แต่เพียง 1 เดือนก็สวรรคต จักรพรรดิเทียนฉี พระราชนัดดาของพระนางเมื่อเสด็จขึ้นครองราชย์ ก็ได้สถาปนาพระสมัญญานามว่า **จักรพรรดินีเซี่ยวจิ้ง พระพันปีหลวง** ส่วนพระศพให้ย้ายจากภูเขามาที่สุสานติ่งหลิง ในสุสานหลวงราชวงศ์หมิง 

## พระเกียรติยศ

* ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
** นางหวัง (王氏; 27 กุมภาพันธ์ พ.ศ. 1565)
* ในรัชสมัยจักรพรรดิว่านลี่ (ครองราชย์ ค.ศ. 1572–ค.ศ. 1620)
** นางพนักงาน (宮人; ตั้งแต่ ค.ศ. 1578)
** กงเฟย (恭妃; ตั้งแต่ 5 กรกฎาคม ค.ศ. 1582)
** หวงกุ้ยเฟย (皇貴妃; ตั้งแต่ ค.ศ. 1605)
** *เหวินซู่ ตวนจิ้ง ฉุนอี้ หวงกุ้ยเฟย*(温肃端靖纯懿皇贵妃; ตั้งแต่ ค.ศ. 1611)
* ในรัชสมัยจักรพรรดิเทียนฉี่ (ครองราชย์ ค.ศ. 1620–ค.ศ. 1627)
** *จักรพรรดินีเซี่ยวจิ้ง เวินอี้ จิ้งกร่าง เจินฉือ คานเทียน ยิ่นเชิ่ง พระพันปีหลวง* (孝靖溫懿敬讓貞慈參天胤聖皇太后; ตั้งแต่ ค.ศ. 1621)
## อ้างอิง

### บรรณานุกรม

* 
* 
* 
* 

หมวดหมู่:จักรพรรดินีราชวงศ์หมิง
หมวดหมู่:พระพันปีหลวงราชวงศ์หมิง
ซัมซุงทาวเวอร์พาเลซ

**ซัมซุง ทาวเวอร์ พาเลซ** เป็นที่อยู่อาศัยที่ประกอบไปด้วย7ตึก เรียงตามตัวอักษรภาษาอังกฤษA-G ตั้งอยู่ในเขตกังนัม โซล,ประเทศเกาหลีใต้ มีความสูงเฉลี่ย 42-72 ชั้น สร้างระหว่างปี2545-2547 ทาวเวอร์พาเลส ”G” มีจำนวน 73 ชั้น สูง 264 เมตร (866ฟุต) ถือเป็นตึกที่สูงที่สุดในโซล สิ่งก่อสร้างประกอบไปด้วยการรักษาความปลอดภัยอันทันสมัย ลิฟท์ทุกชั้นและทุกประตูทางเข้ามีการติดตั้งคีย์การ์ด และสามารถผ่านเข้าไปได้ด้วยการใช้คีย์การ์ดหรือการสแกนลายนิ้วมือ 
ทุกอย่างภายในบ้านนั้นสามารถควบคุมผ่านระบบมือถืออันทันสมัย ไม่ว่าจะเป็น แสงสว่าง ผ้าม่าน ระบบอินเทอร์เน็ต หรือแม้แต่เครื่องล้างจานอัตโนมัติ

## ข้อมูล
* ซัมซุง ทาวเวอร์ พาเลซ A ความสูง 209 เมตร มีจำนวน 59 ชั้น
* ซัมซุง ทาวเวอร์ พาเลซ B ความสูง 234 เมตร มีจำนวน 66 ชั้น
* ซัมซุง ทาวเวอร์ พาเลซ C ความสูง 209 เมตร มีจำนวน 59 ชั้น
* ซัมซุง ทาวเวอร์ พาเลซ D ความสูง         มีจำนวน 42 ชั้น
* ซัมซุง ทาวเวอร์ พาเลซ E ความสูง 191 เมตร มีจำนวน 55 ชั้น
* ซัมซุง ทาวเวอร์ พาเลซ F ความสูง 191 เมตร มีจำนวน 55 ชั้น
* ซัมซุง ทาวเวอร์ พาเลซ G ความสูง 264 เมตร มีจำนวน 73 ชั้น

## อ้างอิง
http://www.emporis.com/complex/samsung-tower-palace-seoul-south-korea

หมวดหมู่:สิ่งก่อสร้างในเขตคังนัม
หมวดหมู่:ตึกระฟ้าในโซล
หมวดหมู่:ซัมซุง
ภาษาตงเซียง

**ภาษาซันตา** (Santa language) หรือ **ภาษาตงเซียง** () เป็นภาษากลุ่มมองโกลที่ใช้พูดโดยชาวตงเซียงในภาคตะวันตกเฉียงเหนือของจีน ภาษาตงเซียงไม่มีการเปลี่ยนเสียงสระและไม่มีความต่างของความยาวเสียงสระ

## ไวยากรณ์
เช่นเดียวกับภาษากลุ่มมองโกลอื่น ๆ ภาษาตงเซียงเรียงประโยคแบบประธาน-กรรม-กริยา ในหลินเซี่ยซึ่งได้รับอิทธิพลจากภาษาจีนกลางที่พูดโดยชาวหุย จะมีการเรียงประโยคแบบประธาน-กริยา-กรรมด้วย

## สัทวิทยา
### พยัญชนะ
ภาษาตงเซียงมี 29 พยัญชนะ:

### สระ
ภาษาตงเซียบมี 7 สระ แต่ไม่มีทั้งการสอดคล้องกลมกลืนของสระหรือความแตกต่างของความยาวของเสียงสระเหมือนภาษากลุ่มมองโกลอื่น ๆ

## ระบบการเขียน
เนื่องจากความรู้เกี่ยวกับภาษาอาหรับเคยแพร่กระจายในบริเวณนี้ ภาษานี้จึงเคยเขียนด้วยอักษรอาหรับ คล้ายกับอักษรเสี่ยวเอ้อจิ้งของชาวหุย ตั้งแต่ พ.ศ. 2546 เป็นต้นมา มีการพัฒนาการเขียนด้วยอักษรละตินสำหรับภาษาตงเซียงโดยใช้พื้นฐานจากอักษรของภาษามองเกอร์ แต่ยังอยู่ในระยะทดลอง

## ตัวเลข

## ภาษาลูกผสมถั่งวั่ง
มีประชากรราว 20,000 คนทางตะวันออกเฉียงเหนือของเขตตงเซียง ซึ่งจำแนกตนเองว่าเป็นชาวตงเซียงหรืชาวหุยแต่ไม่พูดภาษาตงเซียง แต่พูดภาษาจีนกลางที่ได้รับอิทธิพลจากภาษาตงเซียง นักภาษาศาสตร์ Mei W. Lee-Smith เรียกภาษาลูกผสมนี้ว่า**ภาษาถั่งวั่ง** (ภาษาจีน: 唐汪话) โดยมีที่มาจากชื่อของสองหมู่บ้านคือหมู่บ้านถั่งเจียและหมู่บ้านวั่งเจีย ซึ่งเป็นที่ที่พบภาษานี้ ซึ่งจะใช้หน่วยเสียงและคำจากภาษาจีนกลางแต่ใช้ไวยากรณ์ของภาษาตงเซียง และยังมีคำยืมจากภาษาอาหรับและภาษาเปอร์เซียด้วย

ภาษาถั่งวั่งเป็นภาษาที่มีเสียงวรรณยุกต์ มีอนุภาคทางไวยากรณ์ที่นำมาจากภาษาจีนกลาง แต่ใช้ตามแบบหน่วยเสียงของภาษาตงเซียงซึ่งไม่มีเสียงวรรณยุกต์ เช่นปัจจัยแสดงพหูพจน์ของภาษาจีนกลาง -men (们) ในภาษาทังวังจะใช้ในรูป-m และใช้แบบเดียวกับปัจจัยพหูพจน์ –la ในภาษาตงเซียง

## อ้างอิง

## บรรณานุกรม

* 
* 
* 
* 

## อ่านเพิ่ม

* 
* 
* 
* 
* 
* 

## แหล่งข้อมูลอื่น
* The Dongxiang Mongols and Their Language
* An example of the Dongxiang language being spoken

ตงเซียง
ตงเซียง
บีดีอาย

**บีดีอาย** ()  เป็นวงดนตรีร็อกจากแมนเชสเตอร์ สหราชอาณาจักร ร้องนำโดยเลียม แกลลาเกอร์ กีตาร์โดยเก็ม อาร์เชอร์ กับแอนดี เบลล์ และ มือกลองโดยคริส ชาร์ร็อก ทั้งหมดเป็นอดีตสมาชิกของวงโอเอซิส หลังจากที่โนล แกลลาเกอร์ มือกีตาร์และนักแต่งเพลงได้ลาออกไปเมื่อปี 2552 สมาชิกที่เหลือตัดสินใจที่จะทำเพลงต่อ พวกเขาเลยตั้งวง "บีดีอาย" ขึ้นมา

## ผลงานเพลง

### สตูดิโออัลบั้ม

### ซิงเกิล

#### ซิงเกิลโปรโมต

#### เพลงอื่น ๆ ที่อยู่ในชาร์ต

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

บีดีอาย
หมวดหมู่:ศิลปินสังกัดโซนี่ มิวสิค
หมวดหมู่:กลุ่มดนตรีที่ก่อตั้งในปี พ.ศ. 2552
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากแมนเชสเตอร์
บอสตันพรอปเพอร์ตีส์

**บอสตันพรอพเพอร์ตี** (; ) เป็นกองทรัสต์เพื่อการลงทุนในอสังหาริมทรัพย์แบบบริหารตนเองที่ตั้งอยู่ ณ บอสตัน รัฐแมสซาชูเซตส์ โดยมีเป้าหมายหลักของกองทุนคือการได้มาซึ่งพื้นที่สำนักงาน "คลาสเอ", การพัฒนา และการจัดการในตลาดหลักของบอสตัน, นครนิวยอร์ก, วอชิงตัน ดี.ซี. และซานฟรานซิสโก บริษัทมีความเชี่ยวชาญในพื้นที่ทำงานที่มีประสิทธิภาพสูงและมีสินทรัพย์ที่มีมูลค่าสูงหลายรายการในตลาดนี้ ซึ่งรวมถึงอาคารเจเนอรัลมอเตอร์ในนครนิวยอร์กมูลค่า 2.8 พันล้านดอลลาร์ ซึ่งเป็นเงินจ่ายสูงสุดสำหรับอาคารสำนักงานของอเมริกา นอกจากนี้บริษัทยังเป็นเจ้าของโรงแรมอีกสองแห่ง

บริษัทนี้ก่อตั้งใน ค.ศ. 1970 โดยมอร์ติเมอร์ ซัคเกอร์แมน และเอ็ดเวิร์ด เอช.ลินเด และกลายเป็นบริษัทจดทะเบียนในเดือนมิถุนายน ค.ศ. 1997

ใน ค.ศ. 2005 ทางบริษัทได้สร้างอาคาร 901 นิวยอร์กอเวนิวเอ็นดับบลิวในวอชิงตัน ดี.ซี. ซึ่งเป็นการช่วยให้ย่านเมาท์เวอร์นอนสแควร์ซึ่งอยู่ห่างจากทำเนียบขาวไปทางตะวันออกเฉียงเหนือเพียงเจ็ดช่วงตึกได้มีความสดชื่นขึ้น

ในเดือนตุลาคม ค.ศ. 2010 บอสตันพรอพเพอร์ตีได้ซื้อจอห์นแฮนค็อคทาวเวอร์และการาจจากหุ้นส่วน ระหว่างนอร์มองดีเรียลเอสเตทพาร์ทเนอร์ กับไฟฟ์ไมล์พาร์ทเนอร์เป็นจำนวนเงิน 930 ล้านดอลลาร์

## อ้างอิง

## แหล่งข้อมูลอื่น
* Company website

หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทอเมริกันที่ก่อตั้งในปี พ.ศ. 2513
หมวดหมู่:การลงทุนในอสังหาริมทรัพย์
หมวดหมู่:บริษัทบริหารสินทรัพย์
สากลวิวัตน์และเทศวิวัตน์

[thumb|350px|ภาพจับหน้าจอของซอฟต์แวร์ที่วิวัตน์สู่[ภาษาอิตาลีแล้ว]]
ในสาขาคอมพิวเตอร์ **สากลวิวัตน์** () และ **เทศวิวัตน์** () คือการปรับซอฟต์แวร์ให้เข้ากับภาษา ท้องที่ และความต้องการด้านเทคนิคที่แตกต่างกันของตลาดเป้าหมาย สากลวิวัตน์เป็นกระบวนการในการออกแบบซอฟต์แวร์เพื่อให้ซอฟต์แวร์นั้นสามารถใช้งานได้หลากหลายภาษา หลายหลายท้องที่ โดยไม่ต้องมีการเปลี่ยนแปลงเชิงโครงสร้าง ส่วนเทศวิวัตน์เป็นกระบวนการปรับซอฟต์แวร์ที่ออกแบบโดยสากลวิวัตน์ ให้เข้ากับกลุ่มภาษาโดยการแปลข้อความหรือส่วนประกอบบางอย่าง

สากลวิวัตน์มักจะย่อเป็นเลขย่อ **i18n** ซึ่ง i และ n มาจากอักษรตัวแรกและตัวสุดท้ายของ internationalization ส่วน 18 คือจำนววนอักขระทั้งหมดระหว่าง i กับ n ดังกล่าว โดยมีการใช้เริ่มคำดังกล่าวโดย Digital Equipment Corporation ในช่วง พ.ศ. 2513 - พ.ศ. 2532 ส่วนเทศวิวัตน์มักจะย่อเป็น **L10n** ด้วยแนวทางเดียวกัน แต่เปลี่ยนอักษรตัวแรกเป็น L ตัวใหญ่เพื่อมิให้สับสนกับ i

## อ้างอิง

หมวดหมู่:เทคโนโลยีสารสนเทศและการสื่อสารเพื่อการพัฒนา
หมวดหมู่:การค้าระหว่างประเทศ
หมวดหมู่:สากลวิวัตน์และเทศวิวัตน์
หมวดหมู่:Natural language and computing
หมวดหมู่:การสร้างคำ
หมวดหมู่:Globalization terminology
หมวดหมู่:อภิธานศัพท์ธุรกิจ
หมวดหมู่:การแปล
หมวดหมู่:การสื่อสารเชิงเทคนิค
มหาวิทยาลัยเซนต์ปีเตอส์เบิร์ก

**มหาวิทยาลัยเซนต์ปีเตอส์เบิร์ก** () ก่อตั้งขึ้นโดยจักรพรรดิปีเตอร์ที่ 1ในปีค.ศ. 1724 เป็นมหาวิทยาลัยที่เก่าแก่ที่สุดของประเทศรัสเซีย มหาวิทยาลัยแห่งนี้มีชื่อว่า **มหาวิทยาลัยเลนินกราด** ในยุคสหภาพโซเวียต มีคณาจารย์และศิษย์เก่ารางวัลโนเบลรวมจำนวน 8 คน ชื่อเสียงโด่งดังจากนิติศาสตรบัณฑิตซึ่งเป็นประธานาธิบดีของรัสเซีย 2 คน ได้แก่ วลาดีมีร์ ปูติน และ ดมีตรี เมดเวเดฟ 

## ชื่อเสียง
250px|right|thumb|มหาวิทยาลัยเซนต์ปีเตอส์เบิร์ก
มหาวิทยาลัยเซนต์ปีเตอส์เบิร์กในสายตาชาวรัสเซียจัดว่าเป็นมหาวิทยาลัยที่มีความโดดเด่นด้านวิชาการเทียบเท่ามหาวิทยาลัยมอสโก โดยในช่วงสงครามเย็น มหาวิทยาลัยได้ส่งนักวิชาการจำนวนมากไปปักหลักทำวิจัยที่มหาวิทยาลัยมอสโกตามการบริหารประเทศของสตาลินที่ต้องการสร้างอำนาจในวงการวิชาการโลก 

ปัจจุบันมหาวิทยาลัยเซนต์ปีเตอส์เบิร์กอยู่ในอันดับที่ 240 จากอันดับมหาวิทยาลัยโลกของ QS World University Rankings ปี ค.ศ. 2013-2014

## การศึกษา
มหาวิทยาลัยเซนต์ปีเตอส์เบิร์กประกอบด้วยคณะวิชาเฉพาะทาง 24 คณะ ได้แก่

* คณะคณิตศาสตร์ประยุกต์และกระบวนการควบคุม (*rus | *eng )
* คณะชีววิทยา (*rus)
* สถาบันวิชาเคมี (*eng)
* คณะทันตแพทยศาสตร์และเทคโนโลยีการแพทย์ (*rus)
* คณะเศรษฐศาสตร์ (*rus)
* สถาบันวิทยาการโลก (*rus )
* สถาบันประวัติศาสตร์ (*rus)
* สำนักวิชาความสัมพันธ์ระหว่างประเทศ (*rus)
* คณะนิติศาสตร์ (*rus )
* คณะศิลปศาสตร์และวิทยาศาสตร์ (*rus | *eng)
* คณะคณิตศาสตร์และกลศาสตร์ (*rus | *eng)
* คณะแพทยศาสตร์ (*rus)
* คณะบูรพคดีศึกษา (*rus | *eng)
* คณะอักษรศาสตร์ (*rus | *eng )
* คณะภาษาศาสตร์ (*rus  | *eng)
* สถาบันปรัญชา (*rus | *eng)
* คณะฟิสิกส์ (*rus | *eng)
* คณะรัฐศาสตร์ (*rus) (*rus | *eng )
* คณะจิตวิทยา (*rus | *eng)
* คณะสังคมศาสตร์ (*rus)
* บัณฑิตวิทยาลัยการจัดการ (*eng)
* คณะการทหาร (*rus )
* สำนักวิชาวารสารศาสตร์และสื่อสารมวลชน (*rus | *eng)
** คณะการสื่อสารประยุกต์
** คณะวารสารศาสตร์

นอกจากนี้ ยังมีภาควิชาวัฒนธรรมกายภาพและกีฬาอีกด้วย (*rus)

## อ้างอิง

หมวดหมู่:สถาบันอุดมศึกษาในประเทศรัสเซีย
หมวดหมู่:บทความเกี่ยวกับ สถานศึกษา ที่ยังไม่สมบูรณ์
สถาบันมะเร็งดยุค

**สถาบันมะเร็งดยุค** (; อักษรย่อ: DCI) เป็นทั้งสถาบันมะเร็งแห่งชาติแบบศูนย์มะเร็งครอบคลุม, สถานที่วิจัย, และโรงพยาบาล ศูนย์นี้เป็นส่วนหนึ่งของคณะแพทยศาสตร์ มหาวิทยาลัยดุ๊ก และระบบสุขภาพมหาวิทยาลัยดุ๊ก ซึ่งตั้งอยู่ ณ เมืองเดอแรม รัฐนอร์ทแคโรไลนา สหรัฐอเมริกา

ศูนย์นี้มีความเชี่ยวชาญในการรักษาและป้องกันโรคมะเร็ง และอยู่ในอันดับที่ 11 ใน *[[ยูเอสนิวส์แอนด์เวิลด์รีพอร์ต]]* ของรายชื่อโรงพยาบาลโรคมะเร็งชั้นนำใน ค.ศ. 2011  โดยมีผู้ป่วยโรคมะเร็งเข้ารับการตรวจ ณ ที่แห่งนี้เป็นจำนวนกว่า 50,000 รายในแต่ละปี

ในเดือนพฤศจิกายน ค.ศ. 2010 นายแพทย์วิคเตอร์ ดีซาว ซึ่งเป็นอธิการบดีแห่งกิจการสุขภาพของมหาวิทยาลัยดุ๊ก ได้เปิดสถาบันมะเร็งดยุคขึ้นอย่างเป็นทางการในระหว่างทำพิธีตอกเสาเข็มสำหรับอาคารใหม่

สถาบันมะเร็งดยุคเป็นองค์กรเดียวประเภทแรกของมหาวิทยาลัยดุ๊กที่บูรณาการและสอดคล้องต่อการดูแลผู้ป่วยรวมถึงพื้นฐานและการวิจัยทางคลินิกที่มีเป้าหมายในด้านการปรับปรุงรักษาผู้ป่วย, การลดภาวะการเกิดโรคมะเร็ง และเร่งความก้าวหน้าทางด้านวิทยาศาสตร์ 

นายแพทย์ ดร. ไมเคิล บี.คาสแทน ซึ่งเป็นนักวิทยาศาสตร์ที่มีชื่อเสียงด้านโรคมะเร็งและผู้อำนวยการศูนย์มะเร็งแบบครอบคลุมที่โรงพยาบาลวิจัยเด็กเซนต์จูด ได้รับการเสนอชื่อเป็นกรรมการบริหารคนแรกของสถาบันมะเร็งดยุคในเดือนพฤษภาคม ค.ศ. 2011 

วันที่ 27 กุมภาพันธ์ ค.ศ. 2012 สถาบันมะเร็งดยุคได้เปิดศูนย์มะเร็งดยุค ซึ่งเป็นอาคาร 7 ชั้นแห่งใหม่ที่อุทิศขึ้นเพื่อการรักษาโรคมะเร็ง

## อ้างอิง

## แหล่งข้อมูลอื่น
* Duke Cancer Institute Records at Duke University Medical Center Archives 

หมวดหมู่:ก่อตั้งในปี พ.ศ. 2514
หมวดหมู่:องค์การมะเร็ง
หมวดหมู่:สถาบันวิจัยทางการแพทย์
หมวดหมู่:โรงพยาบาลสอนในสหรัฐ
หมวดหมู่:สิ่งก่อสร้างในรัฐนอร์ทแคโรไลนา
มูซาชิ (นวนิยาย)

**มูซาชิ** เป็นนวนิยายญี่ปุ่น ที่ประพันธ์โดยเอจิ โยะชิกะวะ

หนังสือเรื่องมูซาชิ เล่าว่า มูซาชิเป็นบุตรของนักรบที่เกิดในเขต ฮาริมา มีชื่อเดิมว่า ทาเกโซ เกิดในตระกูล ชินเม็ง เหตุการณ์การต่อสู้ในท้องทุ่งพิฆาต เซกิงาฮารา กลับกลายและเปลี่ยนแปลงชีวิตของเขา ชื่อที่เป็นที่รู้จักของเขาคือ มิยาโมโต้ มูซาชิ  เขาเป็นนักดาบที่มีชื่อเสียง ถึงกระทั่งบั้นปลายของชีวิตก็บรรลุผลสูงสุด ด้วยการเป็นครูทางจิตใจ มูซาชิ เป็นนักต่อสู้ธรรมดา ที่ต่อสู้เพื่อชนะ แต่ชีวิตของเขาเป็นทั้งเรื่องจริง ทั้งเป็นนิยายอย่างยิ่ง ที่ระดับวรรณกรรม และระดับโลก มูซาชิผ่านการต่อสู้ด้วยการเอาชีวิตเป็นเดิมพันมากกว่า 60 ครั้ง เขามีความสามารถที่จะรบชนะ และมีความสูงสุดในวิชาการต่อสู้มากกว่าความเชี่ยวชาญในวิชาคัมภีร์ดาบแบบเก่า นิยายอิงประวัติศาสตร์เรื่องมูซาชิ ในภาษาไทย ประชาชนให้ความรู้จักและเรียกชื่อว่า หนังสือ มูซาชิ ฉบับท่าพระจันทร์ ซึ่งเป็นหนังสือที่แปลโดยนักเขียนที่ชำนาญวิชาการต่อสู้และภาษาญี่ปุ่น จัดพิมพ์โดยสำนักพิมพ์คบไฟ ตามประวัติในหนังสือ เชื่อว่ามูซาชิมีช่วงชีวิตอยู่ระหว่างปี ค.ศ.1584-1645 และบันทึกคัมภีร์ห้าห่วงก็เช่นกัน ได้ถูกเขียนขึ้น ในปีเดียวกันกับปีที่เขาเสียชีวิต เรื่องราวของมูซาชิในหนังสืออมตะนิยายเป็นเป็นสิ่งที่สร้างความประทับใจ เร้าใจ และเป็นที่นิยมกันอย่างล้นหลาม หนังสือมูซาชิฉบับอมตะนิยาย ของ โยชิคาว่า เอญิ ได้รับการแปลอย่างมาก ในเรื่องการต่อสู้ของสำนักโยชิโอกะ และการต่อสู้แบบซามูไรกับ ซาซากิ โคยิโร่  เพราะความนิยมจิตใจแบบซามูไร กระทั้งคำประพันธ์ ในหนังสือก็ได้รับการยกย่องและได้รับการยอมรับว่างดงามดุจดอกซากุระที่มีจิตวิญญาณทางอุดมคติที่แข็งแกร่ง และวิถีบูชิโดของนักรบเอง ก็ได้รับความนับถือมาจาก เรื่องมูซาชิ ซึ่งมีทั้งเรื่องจริง และที่ออกมาเป็นนิยายแบบวรรณกรรม
## สารบัญนิยายอิงประวัติศาสตร์เรื่องมูซาชิ
thumb|right|98.1892px|หนังสือมูซาชิฉบับท่าพระจันทร์
* ภาคดิน
* ภาคน้ำ
* ภาคไฟ
* ภาคลม
* ภาคสุญญตา
* ภาครู้แจ้ง
* ภาคผนวก ว่าด้วยมูซาชิ
## รายการอ้างอิง

หมวดหมู่:นวนิยายญี่ปุ่น
หมวดหมู่:การพรรณนาทางวัฒนธรรมของมิยาโมโตะ มูซาชิ
หมวดหมู่:การพรรณนาทางวัฒนธรรมของซาซากิ โคจิโร
ฮีป

**ฮีป** อาจหมายถึง
; วิทยาการคอมพิวเตอร์
* ฮีป (โครงสร้างข้อมูล)
* พื้นที่หน่วยความจำฮีป ใช้สำหรับการจองหน่วยความจำพลวัต
ค่าทำนายผลบวกและค่าทำนายผลลบ

ในสถิติศาสตร์และการตรวจวินิจฉัย **ค่าทำนายผลบวก**หรือ**ค่าพยากรณ์ผลบวก** () คือสัดส่วนของจำนวนผลการตรวจที่เป็นผลบวกแท้ ("การวินิจฉัยถูกต้อง") ต่อจำนวนผลการตรวจที่เป็นผลบวกทั้งหมด (นับรวมผลบวกลวงด้วย) เป็นค่าที่มีความสำคัญมากในการประเมินประสิทธิภาพของวิธีหรือเครื่องมือในการวินิจฉัยโรค เนื่องจากเป็นค่าที่บ่งบอกว่าผลบวกที่ได้จากการตรวจนั้นแสดงว่าเป็นโรคจริงๆ ได้ดีเพียงใด อย่างไรก็ดีค่านี้สัมพันธ์กับความชุกของภาวะ/โรค ซึ่งบางครั้งอาจหาไม่ได้หรือหาได้ยากในกลุ่มประชากรบางกลุ่ม ค่านี้หาได้จากการใช้ทฤษฎีบทของเบย์
## นิยาม
### ค่าทำนายผลบวก
นิยามของค่าทำนายผลบวก (PPV) คือ

:: {\rm PPV} = \frac{\rm number\ of\ True\ Positives} = \frac{\rm number\ of\ True\ Positives}{\rm number\ of\ positive\ calls}

โดย "true positive" (ผลบวกจริง) คือกรณีที่ผลการตรวจบ่งบอกว่าเป็นบวก ("เป็นโรค") และผู้รับการตรวจมีโรคจริงตามผลที่ได้จากการตรวจด้วยวิธีมาตรฐานสูงสุด (gold standard) และ "false positive" (ผลบวกลวง) คือกรณีที่ผมการตรวจบ่งบอกว่าเป็นบวก แต่ผู้รับการตรวจตรวจไม่พบว่ามีโรคจากการตรวจด้วยวิธีมาตรฐานสูงสุด

ตารางต่อไปนี้แสดงความสัมพันธ์ระหว่างค่าทำนายผลบวก ค่าทำนายผลลบ ความไว และความจำเพาะ

สังเกตว่าการคำนวณค่าทำนายผลบวกและผลลบนั้นจะทำได้ก็ต่อเมื่อมีข้อมูลของความชุกเท่านั้น ซึ่งอาจได้จากการศึกษาแบบตัดขวาง (cross-sectional study) หรือการศึกษาแบบอิงประชากร (population-based) บางประเภท ในขณะที่ความไวและความจำเพาะนั้นสามารถคำนวณได้โดยไม่จำเป็นต้องมีข้อมูลความชุก จึงสามารถคำนวณได้จากการศึกษาแบบกลุ่มผู้ป่วยเปรียบเทียบกับกลุ่มควบคุม (case-control)

หากทราบความชุก ความไว และความจำเพาะ จะสามารถคำนวณค่าทำนายผลบวกได้จากสมการต่อไปนี้

:: {\rm PPV} = \frac{({\rm sensitivity}) ({\rm prevalence})}{({\rm sensitivity}) ({\rm prevalence}) + (1 - {\rm specificity}) (1-{\rm prevalence})} 

หมวดหมู่:ชีวสถิติ
หมวดหมู่:เวชสถิติ
หมวดหมู่:อัตราส่วนทางสถิติ
การเข้ารหัสแชนนอน–ฟาโน

**รหัสแชนนอน-ฟาโน** (Shannon-Fano code) เป็นการเข้ารหัส ประเภท เอนโทรปี เพื่อใช้ในการบีบอัดข้อมูลจากแหล่งกำเนิดข้อมูล

## รหัสแชนนอน-ฟาโน
right|thumb|250px|ตัวอย่างรหัสแชนนอน-ฟาโน
ขั้นตอนวิธีนี้ตั้งชื่อตาม คลาวด์ แชนนอน และ โรเบิร์ต ฟาโน โดยมีรายละเอียดดังต่อไปนี้
# เรียงสัญลักษณ์ ตามความถี่ (อาจเรียงจากที่ใช้บ่อยที่สุด ไปจนถึงใช้น้อยที่สุด)
# แบ่งสัญลักษณ์ออกเป็น 2 กลุ่มซ้าย และขวา โดยแบ่งให้ทั้งสองกลุ่มมีผลบวกของความถี่เท่ากันที่สุดเท่าที่จะเป็นไปได้ การแบ่งกลุ่มนี้จะเท่ากับแตกกิ่งของแผนภูมิต้นไม้ และสัญลักษณ์แต่ละกลุ่มจะอยู่ที่บัพของปลายกิ่งที่แตกออก
# แบ่งกลุ่ม และแตกกิ่งไปเรื่อยๆ จนแต่ละกิ่งปลายเหลือสัญลักษณ์เพียงสัญลักษณ์เดียว เราก็จะได้แผนภูมิต้นไม้รหัส

สังเกตว่า แผนภูมิต้นไม้นี้เริ่มต้นจากราก และ แตกกิ่งลงไปจนถึงบัพปลาย จึงเรียกเป็นการสร้างจาก บนลงล่าง(top down) ซึ่งจะสวนทางกับ รหัสฮัฟแมน ซึ่งสร้างจาก ล่างขึ้นบน(bottom up)

### ตัวอย่าง
สมมติเรามีข้อความซึ่งประกอบด้วยสัญลักษณ์(ตัวอักษร) เพียง 5 ตัวคือ A,B,C,D,E และปรากฏอยู่ในข้อความด้วยความถี่แสดงดังตาราง

	
		A 
                B 
                C 
                D 
                E
	
	
		15 
                7 
                6 
                6 
                5
	


ตัวอักษรในรูป a. เรียงตามความถี่มากไปน้อย ถัดมาในรูป b. เราแบ่งตัวอักษรออกเป็นสองกลุ่มให้มีความถี่รวมแต่ละกลุ่มใกล้เคียงกันมากที่สุด พิจารณากรณี 
# แบ่ง {A}(15)และ {B,C,D,E}(7+6+6+5=24) จะต่างกัน 9 
# แบ่ง {A,B}(15+7=22) และ {C,D,E}(6+6+5=17) ต่างกัน 5
จะเห็นว่ากรณี 2 นั้นแบ่งกึ่งกลางกว่า เช่นเดียวกัน {C,D,E} แบ่งเป็น {C} และ {D,E} ในรูป c. และสุดท้ายได้ต้นไม้แทนรหัสในรูป d.

ความยาวเฉลี่ยของรหัส:

เราจะเห็นว่ารหัสของ A,B,C นั้นยาว 2 บิต และ D,E นั้นยาว 3 บิต ความยาวรหัสเฉลี่ยคือ

\frac{2Bit*(15+7+6) + 3Bit*(6+5)}{39} \approx 2.28 บิต ต่อ สัญลักษณ์(อักษร)

หมวดหมู่:ขั้นตอนวิธีการบีบอัดข้อมูลแบบไม่สูญเสีย
อาหารมหชีวนะ

**อาหารมหชีวนะ** (; คำว่า "macro"  มีความหมายว่า ยาว  "bios, biot-" มีความหมายว่าชีวิต) คือการคุมอาหาร กินอาหารที่เกี่ยวข้องกับการอาหารประเภทข้าวเป็นส่วนใหญ่ โดยผนวกกับอาหารประเภทอื่น เช่น ผักท้องถิ่น การหลีกเลี่ยงการกินอาหารจากเนื้อสัตว์ ยังหมายถึงวิธีการกินอาหารที่ไม่มากเกินไปและเคี้ยวอาหารอย่างละเอียดก่อนกลืน นักเขียนได้ระบุความหมายของอาหารมหชีวนะว่าเป็นอาหารต่อต้านมะเร็ง

## องค์ประกอบ
thumb|ส่วนประกอบอาหารมหชีวนะบางชนิด
แนวทางทั่วไปของอาหารมหชีวนะแบบญี่ปุ่น ประกอบด้วย
* เมล็ดธัญพืชเต็มเมล็ดที่ไม่ได้ขัดสีสิ่งใดออก ที่เคี้ยวง่าย โดยเฉพาะข้าวกล้อง : ร้อยละ 40–60
* ผัก : ร้อยละ 25–30
* ถั่วและพืชตระกูลถั่ว : ร้อยละ 5–10
* ซุปมิโซะ : ร้อยละ 5
* พืชจากทะเล สาหร่าย : ร้อยละ 5
* อาหารท้องถิ่นหรืออาหารที่มีกรรมวิธีจากธรรมชาติ : ร้อยละ 5–10

ปลาและอาหารทะเล เมล็ดพืชและถั่ว เนยถั่ว อาหารตามฤดูกาล สารให้ความหวาน ผลไม้ และเครื่องดื่ม สามารถรับประทานได้ในบางโอกาส อาจจะ 2–3 ครั้งต่อสัปดาห์ อาหารจากสัตว์อย่างอื่นอาจมีได้ ได้ช่วงการเปลี่ยนเข้าสู่การควบคุมอาหาร หรือในยามจำเป็นของแต่ละคน

## อ้างอิง

หมวดหมู่:การคุมอาหาร
กันตวรรณ ตันเถียร กุลจรรยาวิวัฒน์

**กันตวรรณ ตันเถียร**  (เกิด 21 กุมภาพันธ์ พ.ศ. 2515)  เป็นนักการเมืองชาวไทย ปัจจุบันดำรงตำแหน่งรองเลขาธิการพรรคประชาธิปัตย์ อดีตสมาชิกสภาผู้แทนราษฎรจังหวัดพังงา

## ประวัติ
กันตวรรณ (สกุลเดิม: ตันเถียร) เกิดเมื่อวันที่ 21 กุมภาพันธ์ พ.ศ. 2515 ที่อำเภอตะกั่วป่า จังหวัดพังงา เป็นบุตรบรม ตันเถียร อดีต สส.พังงา กับนางประภาวรรณ ตันเถียร ด้านครอบครัวสมรสกับพลตรี นพปฎล กุลจรรยาวิวัฒน์ ผู้ทรงคุณวุฒิสำนักงานปลัดกระทรวงกลาโหม มีบุตร 4 คน

เด็กชายภีม บุตรชายคนที่สองของกันตวรรณ เสียชีวิตจากเหตุการณ์สึนามิเมื่อปลายปี พ.ศ. 2547

สำเร็จการศึกษาระดับมัธยมศึกษา จากโรงเรียนตะกั่วป่า (เสนานุกูล) จังหวัดพังงา ระดับเตรียมอุดมศึกษาที่โรงเรียนสตรีวิทยา 2 กรุงเทพมหานคร ปริญญาตรีครุศาสตรบัณฑิต (มัธยมศึกษา) จากจุฬาลงกรณ์มหาวิทยาลัย และปริญญาโท บริหารธุรกิจมหาบัณฑิต (การตลาด) จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

## การทำงาน
กันตวรรณ เป็นบุตรสาวของบรม ตันเถียร อดีตสมาชิกสภาผู้แทนราษฎรจังหวัดพังงา 4 สมัย สังกัดพรรคกิจสังคม เข้าสู่งานการเมืองตามรอยบิดา โดยได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ในพื้นที่เขตเลือกตั้งที่ 1 จังหวัดพังงา และได้รับเลือกตั้งต่อเนื่อง ในปี พ.ศ. 2548 และ พ.ศ. 2550 ต่อมาในการเลือกตั้ง พ.ศ. 2554 จังหวัดพังงาแบ่งเขตเลือกตั้งออกเป็นเขตเดียว และกันตวรรณ ได้รับเลือกตั้งด้วยคะแนน 108,559 คะแนน สูงที่สุดในการเลือกตั้งในครั้งนั้น

เธอเคยได้รับแต่งตั้งเป็นประธานคณะกรรมาธิการการที่ดิน ทรัพยากรธรรมชาติและสิ่งแวดล้อมในสภาผู้แทนราษฎรไทย ชุดที่ 24 

ในปี 2564 เธอเป็นหนึ่งในผู้ถูกเสนอชื่อต่อกรรมการบริหารพรรคประชาธิปัตย์ เพื่อชิงตำแหน่งรัฐมนตรีในโควต้าทดแทนถาวร เสนเนียม และยังเป็นหนึ่งในผู้ที่ถูกคาดหมายว่าจะได้รับการเสนอชื่อเป็นรัฐมนตรีช่วยว่าการกระทรวงมหาดไทย แทนนิพนธ์ บุญญามณี แต่เจ้าตัวปฏิเสธที่จะชิงตำแหน่งดังกล่าว

### สมาชิกสภาผู้แทนราษฎร
กันตวรรณ ตันเถียร ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพังงา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพังงา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพังงา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพังงา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพังงา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดพังงา
หมวดหมู่:ชาวไทยเชื้อสายฮกเกี้ยน
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดพังงา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
จุฑาวุฒิ ภัทรกำพล

**จุฑาวุฒิ ภัทรกำพล** (เกิด 21 มีนาคม พ.ศ. 2536) ชื่อเล่น **มาร์ช** เป็นนักแสดง นายแบบ พิธีกร ชาวไทย ทางช่อง GTH On Air หรือชื่อเดิม Play Channel ในรายการ Play Gang เล่นสนุก สุขยกก๊วน GANG MENT Boys Meet Girls และ GANG MENT แนะหน้าห้อง ทางช่อง GTH On Air ซึ่งเป็นรายการในอดีต

เข้าวงการด้วยการเป็นผู้ชนะจากโครงการ "*Friend For Film เพื่อนฉันดันให้สุด*" ของค่ายหนัง GTH นอกจากนี้ยังเป็น 1 ใน 50 หนุ่มโสดในฝันแห่งปี 2554 (มีหมายเลขประจำตัวคือ หมายเลข 11) 

## ประวัติ
จุฑาวุฒิ ภัทรกำพล เกิดเมื่อวันอาทิตย์ที่ 21 มีนาคม พ.ศ. 2536 มีพี่ชาย 1 คน โดยจุฑาวุฒิเป็นบุตรชายคนเล็กของบ้าน เข้าศึกษาที่โรงเรียนเซนต์คาเบรียล, โรงเรียนสวนกุหลาบวิทยาลัย  และจบการศึกษาระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย ภาควิชาการธนาคารและการเงิน

ด้านงานอดิเรกมาร์ชชื่นชอบกีฬาฟุตบอลและว่ายน้ำ

## ผลงาน
### ภาพยนตร์

### ซีรีส์

### ซิตคอม

### ละคร

### พิธีกร

### มิวสิกวิดีโอ

### คอนเสิร์ต
* คอนเสิร์ต Hormones Day Hormones Night
* STAR THEQUE GTH 11 ปีแสงคอนเสิร์ต (2558)

### แขกรับเชิญ
**อย่าทำอย่างนี้ไม่ว่ากับใคร เข้าใจมั้ย* (เวอร์ชัน มาดามมด)
**แรงงาน* (Madame Mod Theatre Ep.36 - 39)
**แม่มด..พระโขนง* (Madame Mod Theatre) ล้อเลียนภาพยนตร์ พี่มาก..พระโขนง รับบทเป็น พี่มว๊ากกก
**หนังสั้น Penalty* *(โตไปไม่โกง)*
**ภาษา Plaza* (รับเชิญในบางตอน)
**[[สี่แพร่ง]] Side Story* (เพื่อนที่เข้าใจ)

### อื่น ๆ
**พรีเซนเตอร์ ประกันมะเร็งตัวท็อป "TISCO Zero Cancer" (2562)*

## อ้างอิง

## แหล่งข้อมูลอื่น
* 
* 
* 
* “มาร์ช” อยากรีเทิร์นรัก “ปันปัน” ในฮอร์โมน วัยว้าวุ่น
* ประวัติดาราวัยรุ่น มาร์ช จุฑาวุฒิ หรือ ภู ฮอร์โมน วัยว้าวุ่น 
* มาร์ช จุฑาวุฒิ หนุ่มหล่อหน้าใส บัญชี จุฬาฯ

หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:ฮอร์โมนส์ วัยว้าวุ่น
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
ชุมชนนิมนต์ยิ้ม

**ชุมชนนิมนต์ยิ้ม** เป็นการ์ตูนทีวีแอนิเมชัน 3 มิติ ที่ถ่ายทอดความรู้เกี่ยวกับธรรมะเพื่อนำไปใช้ในชีวิตประจำวัน ซึ่งผลิตโดยบริษัท โฮมรัน เอ็นเทอร์เทนเมนท์ จำกัด ออกอากาศโดยสถานีวิทยุโทรทัศน์ไทยทีวีสีช่อง 3/ช่อง 3 เอชดี ครั้งแรกในวันที่ 23 เมษายน พ.ศ. 2553

## การผลิต
ชุมชนนิมนต์ยิ้มผลิตโดยบริษัท โฮมรัน เอ็นเทอร์เทนเมนท์ จำกัด เพื่อนำหลักธรรมะมาสอดแทรกในการ์ตูนเพื่อให้เด็ก และบุคคลทั่วไปเข้าใจง่ายและนำไปใช้ในชีวิตประจำวัน ซึ่งได้รับการสนับสนุนจาก สำนักงานกองทุนสนับสนุนการสร้างเสริมสุขภาพ โดยตัวละครเอก 3 ตัวละคร คือ หลวงพี่พอเพียง เณรธีร์ และเณรปัน ได้แรกบันดาลใจจากพระสงฆ์ 3 รูป ได้แก่
* หลวงพี่พอเพียง ได้แรกบัลดาลใจจาก พระราชธรรมนิเทศ
* เณรธีร์ ได้แรกบัลดาลใจจาก **พระเมธีวชิโรดม**
* เณรปัน ได้แรกบัลดาลใจจาก นายสมปอง นครไธสง อดีตพระมหาสมปอง ตาลปุตฺโต

โดยได้รับการเปิดเผยจาก คุณโสภิตา ธรรมสังคีติ กรรมการผู้จัดการ บริษัท โฮมรัน เอ็นเทอร์เทนเมนท์ จำกัดว่า "*เป็นที่ทราบกันดีว่า ทั้งพระพยอม ท่าน ว. วชิรเมธี และพระมหาสมปอง ท่านมีวิธีการเผยแพร่ธรรมะ ในสไตล์ที่โดดเด่นไม่เหมือนกัน แต่ล้วนแล้วแต่มีวิธีเปรียบเปรย ให้ผู้ฟังเข้าใจง่าย ตรงนี้เอง ที่เป็นแรงบันดาลใจให้โฮมรันฯ อยากทำการ์ตูนที่พัฒนาคาแรคเตอร์มาจากพระทั้ง 3 รูป จึงได้ทำเรื่องเสนอโครงการไป ซึ่งเป็นที่น่ายินดี ว่าพระท่านเห็นดีด้วย และให้กำลังใจ ว่าด้วยรูปแบบการ์ตูนที่มีความน่ารัก และสนุกสนานนี้ จะทำให้คนไทยทุกเพศทุกวัย โดยเฉพาะอย่างยิ่งเด็กและเยาวชนได้เข้าใจธรรมะมากขึ้น นอกจากนี้ โครงการยังได้รับการสนับสนุนเป็นอย่างดีจาก สำนักงานกองทุนสนับสนุนการสร้างเสริมสุขภาพ (สสส.) ที่ส่งนักจิตวิทยามาช่วยให้ความเห็นด้านบทภาพยนตร์ ให้มีลักษณะ เด็กดูได้ ผู้ใหญ่ดูดี ทีมงานเราได้ทุ่มเททำงานมากว่า 2 ปี ต้องขอบพระคุณทางช่อง 3 ด้วย ที่ให้โอกาสเราค่ะ*"

## เค้าโครงเรื่อง
หลวงพี่พอเพียงกับมะอึกได้หลุดมิติจากสมัยอยุธยามายังยุคปัจจุบันที่ชุมชนคลองพุทธ ต่อมาได้พบกับเณรธีร์ และเณรปัน เณรจากวัดคลองพุทธ หลังจากนั้นหลวงพี่พอเพียงกับมะอึกได้อาศัยอยู่ในวัดคลองพุทธ และพบหลวงตาใน EP ต่อมา และยังได้รู้จักคนในหมู่บ้านกลุ่มหนึ่ง ได้แก่ ป้าจี๊ด, เจ๊ไฝ, พี่เบิร์ด, แจ๊ค, โอ, โกเฮง, หมวยใหญ่, หมวยเล็ก, ชายหมิง และหญิงมุก โดยแต่ละคนจะมีปัญหาแตกต่างกัน แต่ทุกคนก็ผ่านปัญหาไปได้ด้วยธรรมะจากการเทศน์ของหลวงพี่พอเพียง

## ภาคที่ฉาย

## ตัวละคร

## อ้างอิง

หมวดหมู่:การ์ตูนไทย
หมวดหมู่:การ์ตูนทีวีแอนิเมชันไทย
หมวดหมู่:การ์ตูนทีวีแอนิเมชันที่มีฉากในประเทศไทย
หมวดหมู่:รายการโทรทัศน์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2553
หมวดหมู่:รายการโทรทัศน์ช่อง 3
หมวดหมู่:รายการโทรทัศน์ช่องอมรินทร์ทีวี
โชคสมาน สีลาวงษ์

**โชคสมาน สีลาวงษ์** (เกิด 15 กุมภาพันธ์ พ.ศ. 2490) อดีตรัฐมนตรีช่วยว่าการกระทรวงคมนาคม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดอุดรธานี และอดีตสมาชิกวุฒิสภาจังหวัดอุดรธานี

## ประวัติ
โชคสมาน เกิดวันที่ 15 กุมภาพันธ์ พ.ศ. 2490 จบการศึกษาชั้นมัธยมปลายจาก กศน.

## การทำงาน
โชคสมาน สีลาวงษ์ เป็นนักการเมืองท้องถิ่นในจังหวัดอุดรธานี เข้าสู่งานการเมืองระดับชาติโดยได้รับเลือกตั้งเป็นสมาชิกสภาผู้แทนราษฎรจังหวัดอุดรธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคกิจสังคม และนับเป็นสมัยเดียวที่ได้รับการเลือกตั้ง แต่แม้ว่าจะได้รับเลือกตั้งเป็น ส.ส.สมัยแรก แต่นายโชคสมาน กลับได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย (ชวน.1) ต่อมาในการเลือกตั้ง พ.ศ. 2544 ได้ลงสมัคร ส.ส.ระบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง

โชคสมาน เข้าร่วมงานกับพรรครวมใจไทยชาติพัฒนา และรับตำแหน่งรองหัวหน้าพรรค ในการเลือกตั้ง พ.ศ. 2550 ได้ลงสมัครรับเลือกตั้ง ส.ส.ระบบสัดส่วน กลุ่ม 3 เป็นผู้สมัครรับลำดับแรกสังกัดพรรครวมใจไทยชาติพัฒนา แต่ไม่ได้รับเลือกตั้ง ภายหลังได้รับตำแหน่งรองหัวหน้าพรรค ต่อมาในการเลือกตั้ง พ.ศ. 2554 ได้ลงสมัครรับเลือกตั้งอีกครั้ง ในนามพรรคประชาธิปัตย์ ในพื้นที่จังหวัดอุดรธานี เขต 8 โดยการชักชวนของนายไชยยศ จิรเมธากร แต่ก็ไม่ได้รับเลือกตั้ง

ใน พ.ศ. 2561 นายโชคสมานได้ย้ายมาสังกัด พรรคพลังพลเมืองไทย ซึ่งมีนาย สัมพันธ์ เลิศนุวัฒน์ เป็นหัวหน้าพรรคคนแรก ต่อมาปลายปี 2561 เขาได้ร่วมเปิดตัวกับพรรคพลังปวงชนไทย และรับตำแหน่งประธานยุทธศาสตร์พรรค โดยมีบุตรชาย ธราพงษ์ สีลาวงษ์ ร่วมเป็นรองหัวหน้าพรรค

ในการเลือกตั้ง พ.ศ. 2562 นายโชคสมาน ลงสมัครรับเลือกตั้งในนามพรรคพลังปวงชนไทย แต่ได้คะแนนเพียง 100 คะแนน ไม่ได้รับเลือกตั้ง

ในการเลือกตั้ง พ.ศ. 2566 นายโชคสมาน ลงสมัครรับเลือกตั้ง ส.ส.จังหวัดอุดรธานี เขต 9 ในนามพรรคก้าวไกล แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอุดรธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:สมาชิกวุฒิสภาจังหวัดอุดรธานี
หมวดหมู่:นักการเมืองพรรคกิจสังคม
หมวดหมู่:พรรคเสรีธรรม (พ.ศ. 2535)
หมวดหมู่:พรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:พรรคประชาธิปัตย์
หมวดหมู่:พรรคเศรษฐกิจ
หมวดหมู่:พรรคพลังปวงชนไทย
หมวดหมู่:พรรคก้าวไกล
หมวดหมู่:บุคคลจาก กศน.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เดสตินี (โมดูลของสถานีอวกาศนานาชาติ)

[thumb|right|280px|โมดูลห้องปฏิบัติการเดสตินี (นาซา) กำลังติดตั้งบน [สถานีอวกาศนานาชาติ]]
**เดสตินี** () เป็นส่วนประกอบหนึ่งของสถานีอวกาศนานาชาติเป็นปฏิบัติการของนาซาแรก ที่โคจรสถานีวิจัยถาวรตั้งแต่ สกายแล็ป ลุกขึ้นในกุมภาพันธ์ 1974

## อ้างอิง

หมวดหมู่:ห้องปฏิบัติการ
หมวดหมู่:ภารกิจอวกาศในปี พ.ศ. 2544
โนลแกลลาเกอส์ไฮฟลายอิงเบิดส์

**โนลแกลลาเกอส์ไฮฟลายอิงเบิดส์** () เป็นวงดนตรีร็อกจากแมนเชสเตอร์ สหราชอาณาจักร ก่อตั้งในปี ค.ศ. 2010 โดยโนล แกลลาเกอร์ อดีตสมาชิกวงโอเอซิส

## อัลบั้ม

#### สตูดิโออัลบั้ม
* *Noel Gallagher's High Flying Birds* (2011)
* *Chasing Yesterday* (2015)
* *Who Built the Moon?* (2017)

## สมาชิก
*โนล แกลลาเกอร์ – ร้องนำ,  กีตาร์ (2553–ปัจจุบัน)

;สมาชิกทัวร์คอนเสิร์ต
*ไมก์ โรว์ – คีย์บอร์ด (2553–ปัจจุบัน)
*เจม อาร์เชอร์ – กีตาร์ลีด, กีตาร์ริทึม (2559–ปัจจุบัน)
*รัสเซลล์ พริตชาร์ด – เบส, ร้องประสาน, กีตาร์โปร่ง (2554–ปัจจุบัน)
*คริส ชาร์ร็อก – กลอง (2559-ปัจจุบัน)
*เจสสิกา กรีนฟิลด์ – ร้องประสาน, คีย์บอร์ด (2560–ปัจจุบัน)
*ชาร์ล็อตต์ มาเรียนโน – เพอร์คัชชัน, ร้องประสาน (2560–ปัจจุบัน)

## อ้างอิง

## แหล่งข้อมูลอื่น
* เว็บไซต์อย่างเป็นทางการ

นโนลกแกลลาเกอส์ไฮฟลายอิงเบิดส์
หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:วงกลุ่มห้าสัญชาติอังกฤษ
หมวดหมู่:กลุ่มดนตรีจากแมนเชสเตอร์
หมวดหมู่:โอเอซิส (วงดนตรี)
ทักษิณา สวนานนท์

**ศาสตราจารย์กิตติคุณ ทักษิณา สวนานนท์** (7 มิถุนายน พ.ศ. 2480-28 พฤษภาคม พ.ศ. 2565) อดีตอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย อดีตปรึกษารัฐมนตรีว่าการทบวงมหาวิทยาลัย ในปี 2537 สมาชิกวุฒิสภา 2539

## ประวัติ

ศาสตราจารย์กิตติคุณ ทักษิณา สวนานนท์ เป็นบุตรของ ศาสตราจารย์ บุญชนะ และท่านผู้หญิงแส อัตถากร (ถึงแก่กรรมทั้งคู่) สมรสกับนายเดโช สวนานนท์ อดีตอธิบดีกรมศิลปากรและสมาชิกสภาผู้แทนราษฎร มีธิดา 3 คน คือนางโชติกา สวนานนท์ เตชะวัฒนวรรณา นางประถมาภรณ์ สวัสดิ์-ชูโต และนางศรานตา สวนานนท์ เฟอร์กูสัน

## ประวัติการศึกษา

*โรงเรียนอัสสัมชัญคอนแวนต์
*โรงเรียนราชินีบน
*ปริญญาตรี อักษรศาสตร์บัณฑิต (เกียรตินิยม) จากจุฬาลงกรณ์มหาวิทยาลัย ปี 2499
*ปริญญาโท MS in ED สาขาประวัติศาสตร์จากมหาวิทยาลัยอินเดียน่า ประเทศสหรัฐอเมริกา ปี 2501 
*วิทยาลัยป้องกันราชอาณาจักร (วปรอ. รุ่นที่ 344 )ปี 2534
*เทคโนโลยีคอมพิวเตอร์ดุษฎีบัณฑิตกิตติมศักดิ์จากวิทยาลัยเทคโนโลยีคอมพิวเตอร์สยาม ปี 2555

## การทำงานและตำแหน่งหน้าที่

*6 กุมภาพันธ์ 2532 ศาสตราจารย์สาขาวิชาศึกษาศาสตร์ (คอมพิวเตอร์ศึกษา) คณะวิศวกรรมศาสตร์ จุฬาลงกรณ์มหาวิทยาลัย
*15 มีนาคม 2534 สมาชิกสภานิติบัญญัติแห่งชาติ (สมัยคณะรักษาความสงบเรียบร้อยแห่งชาติ)
*19 เมษายน 2534 กรรมาธิการวิทยาศาสตร์เทคโนโลยีและการพลังงาน
*2536 ที่ปรึกษารัฐมนตรีว่าการทบวงมหาวิทยาลัย
*2538 ที่ปรึกษารัฐมนตรีว่าการทบวงมหาวิทยาลัย
*22 มีนาคม 2539-2543 สมาชิกวุฒิสภา 
*11 เมษายน 2539 กรรมาธิการการวิทยศาสตร์เทคโนโลยีและการพลังงาน (วุฒิสภา)
* 2544-2545 ที่ปรึกษารัฐมนตรีว่าการกระทรวงคมนาคม
*กรรมการสภาการศึกษาในฐานะผู้ทรงคุณวุฒิด้านการอุดมศึกษา
*อนุกรรมการบัญญัติศัพท์คอมพิวเตอร์ ราชบัณฑิตสถานแห่งชาติ
*อนุกรรมการสภาวิจัยแห่งชาติสาขาวิทยาศาสตร์กายภาพ
*กรรมการผู้ทรงคุณวุฒิสภามหาวิทยาลัยมหาสารคาม (2544-2553)
*ผู้พิพากษาสมทบศาลทรัพย์สินทางปัญญา และการค้าระหว่างประเทศกลาง (2544-2554)

## งานด้านสังคม
*โปรดเกล้าให้เป็นกรรมการบอกบุญและรับบริจาคเงินเพื่อใช้ในการปฏิสังขรณ์วัดพระศรีรัตนศาสดารามและพระบรมมหาราชวัง (2523-2525)
*เลขานุการคณะกรรมการจัดหาเงินเพื่อจัดซ่อมแซมและบูรณะฉัตรบนฐานชุกชีในวัดพระศรีรัตนศาสดาราม (2530-2538)
*กรรมการหารายได้สร้างตึกนวมินทราชินีของสภากาชาดไทย
*รองประธานมูลนิธิเพื่อการศึกษาและวิจัยวิทยาการคอมพิวเตอร์

## รางวัลต่าง ๆ
*แม่ดีเด่นประเภทผู้บำเพ็ญประโยชน์ต่อสังคมของสภาสังคมสงเคราะห์แห่งประเทศไทย
*รางวัลพระธาตุนาดูนทองคำ บุคคลดีเด่นประเภทผู้ทำคุณประโยชน์ให้มหาวิทยาลัยของมหาวิทยาลัยมหาสารคาม
*คนดีศรีมหาสารคามของจังหวัดมหาสารคาม

## ผลงานทางวิชาการ
*คอมพิวเตอร์ศึกษา
*พจนานุกรมศัพท์คอมพิวเตอร์ (พิมพ์กว่า 10 ครั้ง)
*ไมโครคอมพิวเตอร์และงานออฟฟิศออโตเมชั่น
*เรียนรู้คอมพิวเตอร์ด้วยตนเอง
*ชีวประวัติบุคคลสำคัญของโลก

## เครื่องราชอิสริยาภรณ์

## อ้างอิง

*http://www.thairath.co.th/people/view/life/5570 
*http://www.eng.chula.ac.th/index.php?q=en/node/1937

หมวดหมู่:ศาสตราจารย์กิตติคุณ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:อาจารย์คณะวิศวกรรมศาสตร์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สกุลอัตถากร
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนอัสสัมชัญคอนแวนต์
หมวดหมู่:บุคคลจากโรงเรียนราชินีบน
โมเรเลีย

**โมเรเลีย** () เป็นเมืองและเทศบาลทางตอนเหนือของรัฐมิโชอากัน รัฐทางตอนกลางของประเทศเม็กซิโก และเป็นเมืองหลวงของรัฐ ชาวสเปนเข้ายึดครองบริเวณแห่งนี้ในคริสต์ทศวรรษ 1520 โดยอุปราชอันโตนิโอ เด เมนโดซา ก่อตั้งเมืองใน ค.ศ. 1541 ตั้งชื่อเมืองว่า **บายาโดลิด** ภายหลังสงครามประกาศเอกราชเม็กซิโก เมืองได้เปลี่ยนชื่อใหม่ตามชื่อผู้นำปฏิวัติชาวท้องถิ่นชื่อ โฆเซ มาริอา โมเรโลส อี ปาบอน เมื่อ ค.ศ. 1828 ใน ค.ศ. 1991 ยูเนสโกได้ประกาศให้อาคารยุคอาณานิคมและกลุ่มอาคารประวัติศาสตร์ใจกลางเมืองเป็นแหล่งมรดกโลก

## อ้างอิง

หมวดหมู่:เมืองในประเทศเม็กซิโก
หมวดหมู่:แหล่งมรดกโลกในประเทศเม็กซิโก
หมวดหมู่:แหล่งมรดกโลกทางวัฒนธรรม
ซูตัน ชะฮ์รีร์

thumb|upright|ชะฮ์รีร์เมื่อ พ.ศ. 2489
thumb|left|upright|หน้าปกหนังสือ ''Our Struggle'' เมื่อ พ.ศ. 2488
**ซูตัน ชะฮ์รีร์** () เป็นนายกรัฐมนตรีคนแรกของอินโดนีเซียในสมัยปฏิวัติ ดำรงตำแหน่งเมื่อเดือนตุลาคม พ.ศ. 2498 เขาเกิดในสุมาตราตะวันตกเมื่อ 5 มีนาคม พ.ศ. 2452 ได้ไปศึกษาต่อด้านกฎหมายที่เนเธอร์แลนด์ กลับมาสู่หมู่เกาะอินเดียตะวันออกของเนเธอร์แลนด์เมื่อ พ.ศ. 2474 และร่วมมือกับโมฮัมมัด ฮัตตาในการจัดตั้งพรรคชาตินิยมขึ้นใน พ.ศ. 2477  ต่อมาเขาถูกจับและถูกส่งตัวไปนิวกินีและบันดา

เมื่อญี่ปุ่นเข้ายึดครอง เขาปฏิเสธไม่ร่วมมือกับญี่ปุ่น และจัดตั้งขบวนการต่อต้านขนาดเล็กขึ้น เมื่อญี่ปุ่นแพ้สงครามแล้ว เขาได้ร่วมมือกับอามีร์ ชารีฟุดดิน ยึดอำนาจจากซูการ์โน เพื่อตั้งรัฐบาลที่ไม่มีภาพลักษณ์ว่าเคยร่วมมือกับญี่ปุ่น เขาได้เป็นนายกรัฐมนตรี ชะฮ์รีร์เรียกร้องเอกราชโดยใช้หลักการเจรจาแต่ล้มเหลวเพราะเนเธอร์แลนด์ใช้กำลังเข้ายึดครองอีก ในเดือนมีนาคม พ.ศ. 2489 ชะฮ์รีร์ได้ลอบเจรจากับเนเธอร์แลนด์ ให้สาธารณรัฐอินโดนีเซียมีอำนาจปกครองเกาะชวา มาดูรา และสุมาตรา ส่วนเกาะอื่น ๆ ให้อยู่ในอำนาจของเนเธอร์แลนด์ และจะตั้งสหพันธรัฐอินโดนีเซียในสหภาพเนเธอร์แลนด์-อินโดนีเซีย เมื่อความจริงถูกเปิดเผย ทำให้ชาวอินโดนีเซียผิดหวังมากจนชะฮ์รีร์ต้องลาออกและอามีร์ขึ้นเป็นนายกรัฐมนตรีแทนในเดือนกรกฎาคม พ.ศ. 2490

หลังจากนั้น ชะฮ์รีร์ก็ไม่ได้ดำรงตำแหน่งทางการเมืองใด ๆ อีก เขาเป็นหัวหน้าพรรคสังคมนิยมในการเลือกตั้ง พ.ศ. 2498 แต่ได้คะแนนเสียงเพียงร้อยละ 2 ต่อมาใน พ.ศ. 2505 เขาถูกจับเพราะสงสัยว่าเกี่ยวข้องกับกบฏ แต่เมื่อเขาเจ็บป่วยใน พ.ศ. 2508 ก็ได้รับอนุญาตให้ไปรักษาตัวที่สวิตเซอร์แลนด์ จนถึงแก่กรรมในเดือนเมษายน พ.ศ. 2509

## อ้างอิง
* ไมเคิล ลีเฟอร์. *พจนานุกรมการเมืองสมัยใหม่ในเอเชียตะวันออกเฉียงใต้.* กรุงเทพฯ: สำนักพิมพ์มหาวิทยาลัยธรรมศาสตร์, 2548, หน้า 230–231.

## แหล่งข้อมูลอื่น
*Mrázek, Rudolf (1994). Sjahrir: Politics and Exile in Indonesia. Ithaca, NY: Cornell Southeast Asia Program. ISBN 978-0-87727-713-2 
*Souvenirs of Sjahrir by Sol Tas
* Sjahrir's biography 
*  Sjahrir's biography, History website
* Brittanica online.
* Transcript interview with Sutan Sjahrir, 1956.
*  Photo gallery on Sutan Sjahrir commemoration website. 

หมวดหมู่:นายกรัฐมนตรีอินโดนีเซีย
หมวดหมู่:ชาวมีนังกาเบา
หมวดหมู่:มุสลิมชาวอินโดนีเซีย
หมวดหมู่:บุคคลจากจังหวัดสุมาตราตะวันตก
เอดส์วัคซีน 200

right|thumb|โลโก้เอดส์วัคซีน 200

**เอดส์วัคซีน 200** (; อักษรย่อ: AV 200) เป็นการขี่จักรยานการกุศลผ่านชนบทที่สวยงามของรัฐจอร์เจีย ซึ่งเป็นการปั่นจักรยานเพื่อให้ตระหนักและก่อตั้งกองทุนสำหรับการวิจัยวัคซีนเอชไอวี/เอดส์ และได้มีการบริจาคเงินในวันที่จัดกว่า 1,000,000 ดอลลาร์สำหรับศูนย์วัคซีนเอมอรี ซึ่งเป็นหนึ่งในศูนย์การวิจัยวัคซีนชั้นนำของโลกที่ทำงานเพื่อการค้นหาวัคซีนเอชไอวี

## การขี่
มีการขี่จักรยานที่กินเวลา 2 วันในช่วงเดือนพฤษภาคมของแต่ละปี โดยมีนักปั่นจักรยานกว่า 150 คนและทัพอาสาสมัครพร้อมร่วมปั่นในแต่ละปี การปั่นจักรยานจะเริ่มในวิทยาเขตของมหาวิทยาลัยเอมอรีในแอตแลนตาและผ่านสถานที่เล็ก ๆ หลายแห่ง รวมถึงเมืองในรัฐจอร์เจีย กระทั่งนักปั่นจักรยานมาถึง ณ ร็อคอีเกิล 4-เอชเซ็นเตอร์ ซึ่งอยู่ทางเหนือของเขตอีตันตัน รัฐจอร์เจีย ในป่าสงวนแห่งชาติโอโคนี เหล่านักปั่นจักรยานและอาสาสมัครจะพำนักในคืนวันเสาร์ในกระท่อมซึ่งตั้งอยู่ริมทะเลสาบขนาด 110 เอเคอร์ (45 เฮกตาร์) ของร็อคอีเกิล เหล่านักปั่นจักรยานจะเลือกระยะไมล์สะสมที่แตกต่างกัน และสามารถปรับเปลี่ยนระยะทางในการขี่ได้ตามความสามารถที่มีอยู่

## ประวัติ
แอ็คชันไซคลิงแอตแลนตาอิงค์ (เอซีเอ) ได้ก่อตั้งขึ้นใน ค.ศ. 2003 โดยกลุ่มของนักปั่นจักรยานผู้มีส่วนร่วมในรายการยูโรเปียนเอดส์วัคซีนไรด์ 2002 หนึ่งในรายการเอดส์ไรด์ล่าสุด ที่ก่อตั้งโดยพัลลอตตาทีมเวิร์กส์ ซึ่งเป็นกลุ่มที่สร้างความตื่นตะลึงด้วยงบค่าใช้จ่ายในการปั่นจักรยานในยุโรป

## ผลการระดมทุน
การปั่นจักรยานการกุสลสามารถระดมเงินทุนสนับสนุนเพิ่มขึ้นได้ทุกปีเนื่องด้วยความพากเพียรของเหล่าอาสาสมัคร หนึ่งในเหตุผลที่แอ็คชันไซคลิงแอตแลนตาสามารถจัดสรรงบประมาณได้อย่างมีประสิทธิภาพคือเงินส่วนหนึ่งไม่ได้ผ่านทางผู้อุปถัมภ์หรือจากการระดมทุนเพื่อใช้เป็นเงินเดือนแต่อย่างใด จนถึงเดือนกุมภาพันธ์ ค.ศ. 2013 ทางแอ็คชันไซคลิงแอตแลนตาตลอดจนแอ็คชันไซคลิง 200 และเอดส์วัคซีน 200 ได้รับเงินบริจาครวม 1,326,440 ดอลลาร์ที่ใช้สำหรับการวิจัยวัคซีนโรคเอดส์และบริการที่เกี่ยวกับโรคเอดส์

**ผลการระดมทุนแบ่งตามปี**

## อ้างอิง

## ดูเพิ่ม
* วัคซีนเอชไอวี

## แหล่งข้อมูลอื่น
* Action Cycling/AIDS Vaccine 200 
* AIDS Vaccine 200 AV 200 on YouTube
* AIDS Vaccine 200 - AV 200 on Facebook
* AIDS Vaccine 200 AV 200 on Strava

หมวดหมู่:การวิจัยวัคซีนเอชไอวี
หมวดหมู่:องค์การเอดส์
อักษรบูรีโวลิโอ

[thumb|ป้ายถนนสุลต่านฮาซานุดดิน สองภาษาใน[จังหวัดซูลาเวซีตะวันออกเฉียงใต้ ทั้งอักษรบาฮาซาอินโดนีเซียและ]]
**อักษรบูรีโวลิโอ** (โวลิโอ: , Buri Wolio) เป็นอักษรอาหรับที่มีลักษณะใกล้เคียงกับอักษรยาวี ดัดแปลงมาเพื่อใช้เขียนภาษาโวลีโอซึ่งเป็นภาษาที่ใช้พูดในเมืองเบาเบา เกาะบูตน จังหวัดซูลาเวซีตะวันออกเฉียงใต้ อินโดนีเซีย อักษรนี้มีลักษณะใกล้เคียงกับอักษรยาวี ต่างกันเพียงว่าอักษรบูรีโวลิโอนี้มีเครื่องหมายแทนสระด้วย อักษรนี้ประกอบด้วยอักษร 22 ตัว มาจากอักษรอาหรับ 17 ตัว และอักษรยาวี 5 ตัว

ไม่เป็นที่กระจ่างว่ามีการใช้งานอักษรบูรีโวลิโอเป็นครั้งแรกเมื่อใด แต่รายงานจากเอกสารตัวเขียนบูตนที่เก่าแก่ที่สุดเท่าที่พบประมาณการว่าอักษรนี้มีขึ้นตั้งแต่การเข้ามาของศาสนาอิสลามที่เกาะบูตนเมื่อคริสต์ศตวรรษที่ 16 และเนื่องจากภาษาโวลิโอเป็ยภาษากลางของรัฐสุลต่านบูตน ทำให้มีการใช้อักษรนี้ในงานเขียนสมัยโบราณบนเกาะบูตน เช่น ตำรากฎหมาย ตำราศาสนา และจดหมายทางการทูต

## ชุดตัวอักษร
### อักษร
อักษรบูรีโวลิโอประกอบด้วยอักษรหลัก 22 ตัว ซึ่งแบ่งเป็นอักษร 15 ตัวที่มาจากอักษรอาหรับ และอักษรใหม่ 7 ตัวที่สร้างขึ้นด้วยการเพิ่มจุดลงในอักษรอาหรับที่มีอยู่แล้ว อักษรใหม่เหล่านั้นถูกเน้นในตารางด้านล่าง นอกจากนี้ยังมีอักษรเพิ่มเติม 13 ตัวที่ใช้เฉพาะในคำยืมจากภาษาอาหรับหรือภาษาในยุโรป

### เครื่องหมายเสริมสัทอักษร
อักษรบูรีโวลิโอไม่สามารถอ่านออกโดยไม่มีเครื่องหมายเสริมสัทอักษร ซึ่งต่างจากอักษรยาวีและอักษรเปโกน รูปร่างและตำแหน่งของเครื่องหมายเสริมสัทอักษรมีความสำคัญมาก โดยอักษรบูรีโวลิโอมีเครื่องหมายเสริมสัทอักษรถึง 6 รูปแบบ ได้แก่ เครื่องหมายเสริมสัทอักษรซุกูน (สระศูนย์) เครื่องหมายเสริมสัทอักษร 3 แบบที่มาจากภาษาอาหรับ แทนเสียง /a/, /i/ และ /u/ และเครื่องหมายเสริมสัทอักษรใหม่สองตัวที่พบได้ในอักษรบูรีโวลิโอ ซึ่งแทนเสียง /e/ กับ /o/ เครื่องหมายเสริมสัทอักษรทั้งหมดทำหน้าที่เป็นสระเสียงสั้น ส่วนอักษร "", "" หรือ "" จะทำให้เกิดเครื่องหมายเสริมสัทอักษรเป็นสระเสียงยาว

## คำซ้ำ
ในอักษรบูรีโวลิโอ คำซ้ำสร้างขึ้นด้วยวิธีคล้ายกับของอักษรยาวีและอักษรเปโกนที่การใช้ตัวเลข "٢" หลังฐานศัพท์

ถ้าคำศัพท์เป็นคำต่อท้าย เลข "٢" จะปรากฏระหว่างฐานศัพท์กับคำต่อท้าย ทำให้ตัวซ้ำตัวอยู่ตรงกลางคำศัพท์

ข้างล่างคือตัวอย่างคำศัพท์พื้นฐาน:

## ตัวอย่าง
ข้อความข้างล่างเป็นตัวอย่างกวีภาษาโวลิโอ *"Kaḃanti Bunga Malati"* ซึ่งเขียนใหม่เป็นอักษรละตินโวลิโอใน ค.ศ. 2004

## ดูเพิ่ม
* อักษรยาวี
* อักษรเปโกน

## อ้างอิง

## แหล่งข้อมูลอื่น
* Manuskrip Buton: Keistimewaan dan Nilai Budaya 
* Collection of Wolio Manuscripts at the British Library
* Fragments of three different manuscripts from La Ode Zaenu collection in Baubau, Digitized by DREAMSEA Project
* Peacock, A.C.S. (2019) "Arabic Manuscripts from Buton, Southeast Sulawesi, and the Literary Activities of Sultan Muḥammad ʿAydarūs (1824–1851)" in Journal of Islamic Manuscripts, Volume 10: Issue 1, pp 44–83 Brill DOI: 10.1163/1878464X-01001005

หมวดหมู่:อักษรอาหรับ
โรงเรียนมหรรณพาราม

: *ระวังสับสนกับ [[โรงเรียนวัดมหรรณพาราม]] [[เขตพระนคร]] [[กรุงเทพมหานคร]]*

**โรงเรียนมหรรณพาราม** () ตั้งอยู่ที่ แขวงฉิมพลี เขตตลิ่งชัน กรุงเทพมหานคร ก่อตั้งเมื่อวันที่ 21 มีนาคม พ.ศ. 2516 เป็นโรงเรียนมัธยมในสังกัดกรมสามัญศึกษา

## ประวัติ
โครงการเดิมของกรมวิสามัญศึกษา มีนโยบายจะย้ายโรงเรียนโพธิสารพิทยากร ซึ่งตั้งอยู่ใกล้วัดโพธิ์ ตำบลบางระมาด เขตตลิ่งชัน กรุงเทพมหานคร มาอยู่ที่ดินแปลงนี้ ในปี 2515 กรมสามัญศึกษาได้จัดตั้งงบประมาณการก่อสร้างอาคารเรียน อาคารประกอบ ถมสนาม ปรับปรุงบริเวณที่ดินแปลงนี้เพื่อเตรียมการย้ายโรงเรียนโพธิสารพิทยากร แต่ต่อมากรมสามัญศึกษาได้เปลี่ยนแปลงนโยบายให้ระงับการย้ายโรงเรียนโพธิสารพิทยากร ไว้ก่อนและได้มีคำสั่งให้ที่นี่เปิดโรงเรียนใหม่ขึ้นอีกแห่งหนึ่งในปีการศึกษา 2516 เมื่อวันที่ 21 มีนาคม 2516 โดยมีพระราชวรเวที เจ้าอาวาสวัดมหรรณพารามวรวิหารให้ชื่อโรงเรียนว่า “โรงเรียนมหรรณพาราม” ทั้งนี้เพื่อเป็นเกียรติยศแก่โรงเรียนหลวงที่พระราชทานแก่สามัญชนแห่งแรกในประเทศไทย ซึ่งพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงตั้งขึ้น และกำหนดอักษรย่อว่า “ม.ณ.” โดยมีนายลัทธิ ศิริวรรณ มาดำรงตำแหน่ง ครูใหญ่คนแรก

## ศิษย์เก่าที่มีชื่อเสียง
* แอนนา เสืองามเอี่ยม มิสยูนิเวิร์สไทยแลนด์ 2565

## แหล่งข้อมูลอื่น
* 
* เฟซบุ๊คโรงเรียนมหรรณพาราม

หมวดหมู่:โรงเรียนในเขตตลิ่งชัน
ม
หมวดหมู่:โรงเรียนที่ก่อตั้งในปี พ.ศ. 2516
บัญชีเจ้าหนี้

**บัญชีเจ้าหนี้** () เป็นเงินที่องค์กรธุรกิจหนึ่ง ๆ ต้องชำระให้แก่ผู้ขายปัจจัยการผลิต (supplier) ของตน และปรากฏอยู่บนงบดุล (balance sheet) ว่าเป็นความรับผิดอย่างหนึ่ง

หมวดหมู่:คำศัพท์บัญชี
ขั้นตอนวิธีสลับด้วยออร์เฉพาะ

ในการเขียนโปรแกรมคอมพิวเตอร์ **การสลับด้วยออร์เฉพาะ** เป็นขั้นตอนวิธีที่ใช้การดำเนินการบิตออร์เฉพาะในการสลับข้อมูลของตัวแปรสองตัวที่แตกต่างกัน มีชนิดข้อมูลเหมือนกัน โดยไม่ใช้ตัวแปรชั่วคราวช่วยในการสลับ ("แตกต่างกัน" ในที่นี้หมายถึงตัวแปรเป็นคนละตัวกัน กล่าวคือมีที่อยู่หน่วยความจำแตกต่างกัน แต่ค่าของตัวแปรทั้งสองอาจเท่ากันก็ได้)

## ขั้นตอนวิธี
การสลับข้อมูลโดยทั่วไปจะใช้ตัวแปรชั่วคราวช่วยในการสลับดังนี้

```text
tmp := X
X := Y
Y := tmp
```

อย่างไรก็ตาม หากใช้การสลับด้วยออร์เฉพาะจะไม่ต้องใช้ตัวแปรชั่วคราวช่วยเลย ขั้นตอนวิธีเป็นไปดังนี้

```text
X := X XOR Y
Y := X XOR Y
X := X XOR Y
```


## การพิสูจน์ความถูกต้อง

## เหตุผลในการใช้งานจริง

## เหตุผลที่ควรหลีกเลี่ยงในการใช้งานจริง

## รูปแบบอื่นที่ใกล้เคียงกัน

```text
X := X + Y;
Y := X - Y;
X := X - Y;
```


หมวดหมู่:ขั้นตอนวิธี
หมวดหมู่:เลขคณิตฐานสอง
สถานีรถไฟนิกโก

**สถานีรถไฟนิกโก** () เป็นสถานีรถไฟของบริษัทรถไฟญี่ปุ่นตะวันออก (เจอาร์ ตะวันออก) ตั้งอยู่ที่เมืองนิกโก จังหวัดโทจิงิ เป็นสถานีปลายทางของสายนิกโก

## แหล่งข้อมูลอื่น
*สถานีนิกโก 
*Nikkō ข้อมูลการท่องเที่ยว สถานีนิกโก 

นิกโก
หมวดหมู่:สิ่งก่อสร้างในนิกโก
ฟินแลนด์ (แก้ความกำกวม)

**ฟินแลนด์** อาจหมายถึง

* ประเทศฟินแลนด์ ประเทศในทวีปยุโรป
* ภาษาฟินแลนด์ ภาษาหนึ่งในกลุ่มฟินโน-ยูกริก
* ธงชาติฟินแลนด์ 
* อ่าวฟินแลนด์ อ่าวแห่งหนึ่งในทะเลบอลติก
* แผนฟินแลนด์ ทฤษฎีสมคบคิดหนึ่งที่อ้างว่ามีแผนล้มล้างการปกครองในประเทศไทย
ผู้บริโภค

[thumb|ผู้บริโภคกำลังซื้อ[ผลไม้]]
**ผู้บริโภค** เป็นบุคคลหรือกลุ่มบุคคล เช่น ครัวเรือน ที่เป็นผู้ใช้สินค้า และ/หรือ บริการคนสุดท้ายที่ผลิตขึ้นภายในระบบสังคม มโนทัศน์ผู้บริโภคอาจมีได้หลากหลายขึ้นอยู่กับบริบท แม้นิยามทั่วไป คือ ปัจเจกบุคคลที่ซื้อสินค้าหรือบริการเพื่อใช้ส่วนตัว มิใช่เพื่อการผลิตหรือขายต่อ

หมวดหมู่:ผู้บริโภค
ครัวเรือน

**ครัวเรือน** เป็นหน่วยที่อยู่อาศัยพื้นฐานซึ่งมีการผลิตและการบริโภคทางเศรษฐกิจ ซึ่งคำนี้อาจมีความหมายเดียวกับครอบครัวหรือไม่ก็ได้ ครัวเรือนเป็นหน่วยพื้นฐานของการวิเคราะห์ในหลายแบบจำลองสังคม เศรษฐศาสตร์จุลภาคและรัฐบาล คำนี้ หมายความถึง ปัจเจกบุคคลทั้งหมดที่อาศัยอยู่ในที่อยู่อาศัยเดียวกัน

แบบจำลองทางเศรษฐศาสตร์ส่วนใหญ่ไม่สนใจว่าสมาชิกของครัวเรือนเป็นครอบครัวในความหมายทางประเพณีหรือไม่ รัฐบาลและการถกนโยบายมักถือว่า ครัวเรือนและครอบครัวมีความหมายอย่างเดียวกัน โดยเฉพาะอย่างยิ่ง ในสังคมตะวันตกที่ครอบครัวเดียวเป็นโครงสร้างครอบครัวที่พบมากที่สุด ในความเป็นจริง ความสัมพันธ์ระหว่างครัวเรือนกับครอบครัวไม่จำเป็นต้องเป็นแบบหนึ่งต่อหนึ่งเสมอไป

หมวดหมู่:เศรษฐศาสตร์ครอบครัว
หมวดหมู่:ประชากรศาสตร์
หมวดหมู่:คำศัพท์สังคมวิทยา